钦定古今图书集成/历象汇编/岁功典/第022卷 > 元日观上公献寿赋〈以题为韵〉 唐王起
## 钦定古今图书集成/历象汇编/岁功典/第022卷 > 元日观上公献寿赋〈以题为韵〉 唐王起

“岁移木德，春变铜浑。观上公之献寿，表南面之居尊。
赞以致诚，俾天长而地久；陈乎盛礼，亦星列而雷奔。
所以上增景物，所以下答湛恩。岂徒阅夫济济，而炫
彼元元。”时也百辟无哗，九宾有秩。玉帛林会，簪裾栉
比。声明叶于载阳，天文宜于初吉。于是紫殿昼，皇舆
出。仰之如天，就之如日。献大君之寿，善颂善祷；觌元
“老之仪，匪徐匪疾。皤皤元老，首出朝端。仰紫宸而展
敬，回黄阁而即安。振冠剑之翼翼，曳环珮之珊珊。既
进退而有度，亦容止而可观。将奉一人之庆，而为万
国之欢。远映珠旒，旁临霜仗。赫赫在下，明明在上。奉
觞而进，持盈有俯偻之容；祝寿而旋，庆赐被鸿恩之
畅。应千年而莫厚，宅百揆而谁让。祥”光郁霭，佳气葱
茏。时剡剡以趋履，每兢兢而鞠躬。拱北辰之尊，不异
乎台居列宿；献南山之寿，更闻其岳视三公。既而天
颜回眷，尧酒毕献。乾坤永固，上下无怨。礼循墙而已
退，福如茨而咸劝。则山呼万岁，徒称汉日之祥；天锡
九龄，讵比周年之愿。谅羲轩之道洽，实伊容之德建。
宜乎景禄克受，赓歌不朽。“如冈如陵，可大可久。亦何
待华封之祝，然后增尧之寿。”